google/wiki40b huggingface dataset:
Kesatuan Pemuliharaan Alam Sekitar Antarabangsa

Anggota

IUCN menyatukan kedua-dua negara dan pertubuhan bukan kerajaan. Ia menentukan dasar Kesatuan dan  program kerja sejagat, serta memilih Majlisnya (setanding dengan lembaga pengarah syarikat) dalam Kongres Pemuliharaan Dunia IUCN. Pertubuhan-pertubuhan anggota membahagikan diri kepada jawatankuasa-jawatankuasa nasional dan kawasan.

Suruhanjaya

Terdapat enam suruhanjaya yang menilai keadaan sumber semula jadi sedunia dan membekali Kesatuan dengan pengetahuan yang kukuh dan nasihat dasar yang berkenaan dengan isu-isu pemuliharaan:

Suruhanjaya tentang Pengurusan Ekosistem

Suruhanjaya tentang Pengurusan Ekosistem (CEM) IUCN: CEM membekalkan bimbingan kepakaran tentang pendekatan ekosistem bersepadu untuk mengurus ekosistem semula jadi serta ekosistem terubah suai. Pada bulan Mei 2008, ia mempunyai 400 anggota di bawah Pengerusi Hillary Masundire.

Suruhanjaya tentang Pendidikan dan Komunikasi

Suruhanjaya tentang Pendidikan dan Komunikasi (CEC) IUCN: CEC memperjuangkan penggunaan strategi komunikasi dan pendidikan untuk mendidik pihak berkepentingan tentang penggunaan boleh kekal sumber semula jadi. Pada bulan Mei 2008, suruhanjaya ini mempunyai 500 anggota di bawah Pengerusi Keith Wheeler dan Naib Pengerusi Juanita Castaño.

Suruhanjaya tentang Dasar Alam Sekitar, Ekonomi dan Sosial

Suruhanjaya tentang Dasar Alam Sekitar, Ekonomi dan Sosial (CEESP) IUCN: CEESP membekalkan kepakaran dan nasihat dasar tentang faktor-faktor ekonomi dan sosial untuk memuliharakan dan menggunakan kepelbagaian biologi secara boleh kekal. Pada bulan Mei 2008, CEESP mempunyai 500 anggota di bawah Pengerusi Taghi Farvar.

Suruhanjaya tentang Undang-undang Alam Sekitar

Suruhanjaya tentang Undang-undang Alam Sekitar (CEL) IUCN: CEL meningkat maju undang-undang alam sekitar menerusi pengembangan konsep undang-undang dan alat surat cara yang baharu dan membina keupayaan masyarakat untuk menggunakan undang-undang itu untuk pemuliharaan dan pembangunan boleh kekal. Pada bulan Mei 2008, suruhanjaya ini mempunyai 800 anggota di bawah Pengerusi Sheila Abed.

Suruhanjaya Kemandirian Spesies

Suruhanjaya Kemandirian Spesies (SSC) IUCN: SSC menasihati Kesatuan tentang aspek-aspek teknikal pemuliharaan spesies dan menjalankan kegiatan-kegiatan untuk menangani spesies-spesies yang menghadapi ancaman kepupusan. Ia adalah suruhanjaya yang bertanggungjawab untuk menghasilkan Senarai Merah Spesies Terancam IUCN. Pada bulan Mei 2008, keanggotaan SSC berjumlah melebihi 7,000 pakar spesies dan biokepelbagaian di seluruh dunia di bawah Pengerusi Holly Dublin.

Suruhanjaya Dunia tentang Kawasan Terlindung

Suruhanjaya Dunia tentang Kawasan Terlindung (WCPA) IUCN

Sekretariat

Anggota dan suruhanjaya bekerja bersama-sama dengan sekretariat profesional yang terdiri daripada melebihi 1,100 orang di 62 buah negara yang berbeza. Julia Marton-Lefèvre — pakar global dan pemimpin dalam pembangunan dan pemuliharaan — memegang jawatan Ketua Pengarah sejak 2 Januari 2007. Beliau menggantikan Achim Steiner yang telah dilantik sebagai Pengarah Eksekutif Program Alam Sekitar Pertubuhan Bangsa Bersatu (UNEP) pada Jun 2006.
Azerbaijan (Iran)

Azerbaijan atau Azarbaijan (bahasa Parsi: آذربایجان, Āzarbāijān; bahasa Azerbaijan: آذربایجان, Azərbaycan), juga disebut Azerbaijan Iran, Azarbaijan Iran, Azerbaijan Persia atau Azarbaijan Persian (bahasa Persian: آذربایجان ایران; Āzarbāijān-e Irān), adalah daerah di Iran barat laut. Daerah ini dalam sejarah dikenal sebagai Atropatene dan Aturpatakan.
Daerah ini kadang-kadang disebut Azerbaijan Selatan (bahasa Azerbaijan: گوني آذربایجان, Güney Azərbaycan); namun, beberapa sumber melihat istilah ini tidak benar dan di motivasi secara politik.
Kampung Haji Bunga

Poskod

Poskod yang digunakan di Kampung Haji Bunga, Pendang, Kedah adalah 06700.
KRI Siribua

TORPEDO

Tiada maklumat

PELURU BERPANDU

Tiada maklumat

MERIAM

Propulsion: 2 diesels, 2 shafts, 3,460 bhp, 21 knots Armament: 1 40 mm, 1 7.62 mm MG
Meriam utama bot peronda kelas Sibaru, KRI Siribua yang dipasang pada dek hadapan, adalah meriam 40 mm dan mesingan 7.62 mm pelbagai kegunaan yang menawarkan pertahanan udara jarak-dekat terhad terhadap pesawat sayap kekal dan pesawat sayap berputar dan bagi tugan rondaan.

TUJAHAN

Kapal KRI Siribua mempunyai dua enjin disel yang disambung kepada dua gandar yang menghasilkan 3,460 bhp secara berterusan dengan kelajuan bertempur 21 batu nautikal.
Surau Pusat Serenti Rawang

Latar belakang

Surau Pusat Serenti Rawang terletak di kedudukan Latitud 3 darjah, 19 minit, 57 saat Selatan dan Longitud 101 darjah, 31 minit, 9 saat Timur. Arah kiblatnya adalah pada 292 darjah, 28minit, 0 saat.
Kapal tempur poket Jerman Admiral Graf Spee

Gambaran

Selepas ditauliahkan pada 1936, Admiral Graf Spee berkhidmat sebagai kapal pemerintah (flagship) sehingga 1938, dan bertugas sebagai pengawal marin antarabangsa di persisiran Sepanyol semasa Perang Saudara Sepanyol. Sebelum Penjajahan Poland rancangan dibuat bagi menggunakan Panzerschiffe bagi menyerbu (raider) di Lautan Atlantik. Admiral Graf Spee berlayar dari Wilhelmshaven pada 21 Ogos 1939, dalam misi untuk bertindak sebagai satu penyerbu di Atlantik Selatan. Disokong oleh kapal bekalannya, kapal tangki Altmark, arahannya adalah untuk menenggelamkan kapal perdagangan British tetapi mengelakkan dari bertempur dengan angkatan musuh yang kuat, oleh itu mengancam laluan bekalan pihak Bersekutu yang penting dan menarik unit-unit tentera laut British dari stesen mereka di bahagian lain di dunia.
Mulai September sehingga Disember 1939 Admiral Graf Spee menengelamkan sembilan buah kapal dagangan di Atlantik Selatan dan Lautan India, yang pertama pada 30 September 1939. Kapten Langsdorff dengan patuh dengan tegas kepada peraturan peperangan perdagangan pada masa itu dan menyelamatkan kesemua anak kapal ini; tidak satu nyawa telah hilang dalam penengelaman ini. Anak kapal yang ditawan ini dipindahkan ke kapal tangki Altmark. Kemudian, 303 orang anak kapal telah dibebaskan dengan kekerasan di perairan jajahan Norway yang berkecuali oleh kapal pembinasa the British HMS Cossack (Kejadian Altmark).

Usaha penyelamatan

Pada 1997, salah satu daripada tapak meriam kedua 15 cm Admiral Graf Spee diangkat dan dibaik pulih; ia kini boleh dilihat di luar Muzium Laut Kebangsaan Montevideo (Montevideo's National Maritime Museum).
Pada Februari 2004 satu operasi mengambil kembali bangkai kapal Laksamana Graf Spee dimulakan. Operasi ini dibiayai sebahagiannya oleh kerajaan Uruguay, sebahagiannya oleh sektor swasta, kerana bangkai kapal itu kini mengancam pelayaran kapal. Seksyen utama pertama, stesen kawalan meriam seberat 27-tan, dibawa naik pada 25 Februari 2004. Ia dijangkakan mengambil masa beberapa tahun untuk menaikan keseluruhan bangkai kapal tersebut. Pengarah filem James Cameron merakamkan operasi penyelamat itu. Selepas ia dinaikkan, ia dirancang agar kapal tersebut dipulihkan dan dipamerkan di Muzium Laut Kebangsaan Montevideo.
Ramai veteran Jerman tidak bersetuju dengan cubaan pemulihan ini, kerana mereka merasakan bahawa bangkai kapal tersebut sebagai kubur perang dan monumen bersejarah bawah air yang perlu dihormati. Salah seorang daripada mereka Hans Eupel, bekas pakar mekanik torpedo, bersuai 87 tahun pada 2005, menambah "ini adalah kegilaan, terlalu mahal, dan tidak masuk akal. Ia juga berbahaya, kerana satu daripada caj bahan letupan yang diletakkan tidak meletup.
Douglas Engelbart

Dr. Douglas C. Engelbart (lahir 30 Januari 1925 di Portland, Oregon – meninggal di Atherton, California, 2 Julai 2013 pada umur 88 tahun) adalah seorang perintis dalam bidang interaksi antaramuka komputer yang mengembangkan konsep hiperteks serta menemui tetikus komputer.

Pendidikan

Engelbart menamatkan pengajiannya S1 dalam bidang elektroknik di Oregon State University pada tahun 1948, program master dari UC Berkeley pada tahun 1953, dan Ph.D. dari UC Berkeley pada tahun 1955.

Kerjaya

Selama PD II, Douglas bergabung dengan Angkatan Laut AS sebagai jurutera elektronik. Selanjutnya Douglas bekerja di NASA pada divisi Ames Research Laboratory. Setelah mendapat Ph.D., Douglas melanjutkan kerjaya sebagai peneliti di Stanford Research Institute, di lembaga inilah Douglas menjadi perintis dalam pengembangan berbagai-bagai komponen komputer, termasuk tetikus.
Pada 1970 hingga 1980-an, Douglas menjadi peneliti senior di Tymshare Inc. Pada 1989, Douglas mendirikan The Bootstrap Institute, yang menjadi pusat pengembangan teknologi jaringan komputer yang berperan dalam kemajuan teknologi internet.
Chauffailles

Chauffailles ialah komun di jabatan Saône-et-Loire dan di kawasan Bourgogne di timur Perancis.
Nihon Ken Hozonkai

Persatuan Pemuliharaan Anjing Jepun atau Nihon Ken Hozonkai (Bahasa Jepun: 日本犬保存会), kerap disingkatkan kepada Nippo, ialah pemulihara dan penyelenggara pendaftaran untuk enam baka anjing Jepun asli: anjing Akita, anjing Hokkaido, anjing Kai, anjing Kishu, shiba inu, dan anjing Shikoku. Nippo juga mengeluarkan Piawaian Nippo, yang dijadikan sebagai piawaian baka untuk enam baka asli.

Sejarah

Nippo diasaskan pada 1928 oleh Dr. Hiroyo Saito, yang berkhidmat sebagai presiden pertama kumpulan berkenaan, dinamai secara formal pada 1932. Dengan sokongan Nippo, anjing Akita dijadikan sebagai tugu peringatan negara pada 1931, dan shiba inu pada 1936. Nippo diiktiraf secara rasmi oleh kerajaan Jepun pada 1937. Pertunjukan kebangsaan pertama Nippo diadakan di Tokyo pada 6 November 1932.
Kumpulan ini meraikan ulang tahun ke-60-nya pada 1988, dan pada 1992 mempunyai kira-kira 16,000 orang anggota dengan pendaftaran tahunan 60,000 ekor anjing. Nippo semasa ini mengadakan satu pertunjukan kebangsaan pada musim luruh, dan pertunjukan rantauan pada setiap musim luruh dan musim bunga.
Dorm Melati

Pengarah

Filem Dorm Melati diarahkan oleh Eyra Rahman.

Ringkasan

Adam (Aedy Ashraf) membawa empat orang rakannya iaitu Zafirah (Nadia Aqilah), Eddy, Carol (Syaa Nasir) dan Raihana (Ardell Aryana) ke sebuah kem yang bernama Dorm Melati. Melati (Julia Marin) telah meninggal dunia beberapa tahun lalu. Tujuan sebenar Adam pergi ke kem tersebut untuk melihat sendiri roh Melati yang dikatakan banyak menggangu pengunjung yang pernah mengunjungi ke Dorm Melati.
Kadayal

Demografik 2001

Menurut bancian India pada tahun 2001, Kadayal memiliki bilangan penduduk seramai 19,226. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Kadayal memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 51% lelaki dan 49% wanita mampu membaca. 13% dari populasi berusia di bawah 6 tahun. (2001)
Gereja Yesus Kristus Orang Suci Zaman Akhir

Gereja Yesus Kristus Orang Suci Zaman Akhir (Bahasa Inggeris: The Church of Jesus Christ of Latter-day Saints, atau secara tidak formal Gereja Mormon merupakan sebuah gereja Kristian yang berasal dari Amerika Syarikat dan wujud sejak tahun 1860. Gereja ini berpejabat di Salt Lake City, Utah dan telah menubuhkan pelbagai kongregasi dan bait suci di negara lain. Gereja ini telah dikatakan mempunyai hampir 16 juta pengikut di seluruh dunia. Gereja ini dianggap oleh pengikutnya sebagai pemulihan gereja yang telah didiri oleh Yesus Kristus. Gereja ini merupakan mazhab anutan Kristian yang keempat terbesar di Amerika Syarikat mengikut sistem kedudukan yang digunakan Majlis Gereja-Gereja Negara (National Council of Churches) di negara tersebut. 
Pengikut gereja ini - dipanggil sebagai "orang suci" dalam lingkungan mereka - mempercayai bahawa Yesus Kristus dan Korban Tebusan-Nya adalah prinsip yang paling penting dalam agama mereka. Sebagai sebahagian daripada ajaran wahyu yang menerusi, mereka percaya bahawa gereja mereka dipimpin oleh Tuhan sendiri melalui seorang nabi yang hidup, di mana pemimpin gereja ini dipercayai sebagai seorang "nabi, pelihat, dan pewahyu." Gereja ini mempunyai suatu kanon yang terbuka terdiri daripada empat buah kitab suci iaitu Bible (Perjanjian Lama dan Perjanjian Baru), Kitab Mormon, Doctrine and Covenants, serta Pearl of Great Price.
Para penganutnya, sama ada lelaki atau wanita digalakkan berkhidmat sebagai mubaligh mewakili gereja itu untuk berdakwah secara rela selama dua tahun. Gereja ini juga bertumpu terhadap kerja-kerja yang memberi kebajikan. Ahli-ahli gereja ini yang beriman juga mengikut pelbagai ajaran yang digalakkan dalam gereja ini seperti suatu kod kesihatan yang menghalang penganut mereka daripada mengambil makanan tertentu (Word of Wisdom), berpuasa, menumpukan ibadat mereka terhadap hari suci mereka pada hari Sabtu, dan juga memberi sepuluh peratus daripada gajinya untuk gereja.
Laut Baltik

Geografi fizikal

Laut Baltik ialah laut pedalaman yang payau (atau berkemasinan rendah). Ia dianggap sebagai laut payau terbesar di dunia. Laut ini mengairi sebuah lembangan yang dibentuk oleh hakisan glaiser.

Ukuran

Laut Baltik berukuran lebih kurang 1,600 km panjang, purata 193 km lebar dan purata 55 m dalam. Kedalaman tertinggi ialah 459 m di tengah-tengah bahagian sebelah Sweden. Luas permukaannya ialah sekitar 377,000 km² dan isipadunya dianggarkan sebanyak 21,000 km³.

Ais laut

Ketika musim sejuk, setinggi 45% daripada permukaan Laut Baltik dilitupi air batu. Kawasan itu termasuklah Teluk Bothnia, Teluk Finland, Teluk Riga dan Vainameri di kepulauan Estonia. Baki permukaan yang lain selalunya tidak membeku kecuali teluk-teluk terlindung dan lagun-lagun cetek. Pembekuan itu mencapai tahap maksimumnya pada bulan-bulan Februari dan Mac. Ketebalan air batu itu boleh mencapai sekitar 70 cm di utara Teluk Bothinia dan menipis ke arah selatan. 
Pembekuan bermula di pantai timur laut Teluk Bothnia lazimnya pada pertengahan November. Teluk Finland dan Teluk Riga pula biasanya membeku pada lewat bulan Januari. 
Litupan ais ini bergantung kepada kesejukan musim tersebut. Musim dingin kuat boleh menyebabkan pembentukan ais sekitar Denmark dan selatan Sweden. Malah seluruh permukaan laut pernah membeku pada tahun 1942 dan juga 1966. Pada tahun 1987 sejumlah 96% permukaannya membeku, meninggalkan hanya beberapa permukaan kecil di barat laut sekitar Bornholm. Sewaktu musim dingin sederhana, hanya beberapa bahagian terpencil sahaja yang membeku sekitar Teluk Bothnia dan Teluk Finland. 
Air batu pada permukaan Laut Baltik adalah habitat utama beberapa spesis haiwan. Spesis terbesar di kalangan mereka ialah anjing laut yang makan dan membiaknya di atasnya. Selain itu, ais itu turut menjadi tempat tumpuan alga-alga yang tinggal di bahagian bawahnya dan juga poket-poket kecil air garam di dalam ais tersebut.
Daerah Agjabadi

Agjabadi (Bahasa Azeri: Ağcabədi) merupakan rayon di Azerbaijan tengah dengan pusat administratif di bandar Agjabadi, yang merupakan tempat kelahiran rakyat Azerbaijan terkenal, Uzeyir Hajibeyov.
Montceaux-lès-Meaux

Montceaux-lès-Meaux ialah sebuah komun yang terletak di komun Seine-et-Marne di utara-tengah Perancis.
Aku Mahu ke New York 1

Ringkasan

Buku ini mengisahkan kumpulan pelajar The Wannababes berusaha mengikuti program lawatan sekolah ke New York.
Pangea

Pangaea atau Pangea (Pan bererti Seluruh dan Gea(disebut Gaia) bererti bumi Dalam Bahasa Yunani Purba) adalah Superbenua yang sangat besar pada zaman Paleolitik dan Mesolitik sekitar 250 juta tahun yang lalu, sebelum akhirnya terbelah atau terpecah menjadi beberapa potong benua atau plat lalu menyebar ke seluruh permukaan bumi.
Pekan Tanjong Ipoh

Pentadbiran

Pekan Tanjong Ipoh merupakan salah sebuah mukim yang terdapat dalam negara Negeri Sembilan, dan juga merupakan satu dari mukim yang terletak dalam pentadbiran Daerah Kuala Pilah.
Kelayakan Piala Dunia FIFA 2022 – CAF Pusingan Pertama

Kelayakan Piala Dunia FIFA 2022 – CAF Pusingan Pertama akan dimainkan dari  4 hingga 10 September 2019.

Format

Sebanyak 28 pasukan (pasukan kedudukan 27–54 dalam senarai peserta CAF) akan bermain perlawanan tempat sendiri-dan-tempat lawan secara timbal balik. 14 pemenang akan mara ke pusingan kedua.
Generaloberst

Generaloberst  (bm: Kolonel Jeneral) adalah, di Jerman dan Austria-Hungary—Reichswehr dan Wehrmacht Jerman dan Tentera Darat Bersama Austria-Hungary—pangkat Jeneral kedua tertinggi, berada atas Jeneral penuh tetapi dibawah Generalfeldmarschall. Ia setaraf dengan Generaladmiral didalam Kriegsmarine sehingga tahun 1945, atau dengan Flottenadmiral dalam Volksmarine sehingga tahun 1990. Pangkat tersebut merupakan pangkat tentera biasa tertinggi dan pangkat tentera paling tinggi yang dikurniakan pada masa aman; pangkat Jeneral Fil Marsyal yang lebih tinggi ini hanya dianugerahkan pada masa perang oleh ketua negara. Secara umumnya, Generaloberst mempunyai keistimewaan yang sama seperti Generalfeldmarschall.
Jeneral Besar atau Jeneral Kanan (Generaloberst, sering diterjemahkan sebagai "Kolonel Jeneral" dengan analogi kepada Oberst, "Kolonel," walaupun, kerana "Oberst" berasal daripada bentuk superlatif Germanik ober (tinggi), serumpun dengan bahasa Inggeris atasan, kemudian "Jeneral Tinggi" mungkin menjadi lebih terjemahan idiomatik) merupakan pangkat jeneral kedua tertinggi—dibawah Fil Marsyal (Generalfeldmarschall)—dalam Tentera Darat Prusia serta dalam Deutsches Heer Empayar Jerman (1871–1918), Reichswehr Republik Weimar (1921–33), dan Wehrmacht (termasuk Luftwaffe, ditubuhkan pada 1935) Jerman Nazi (1933–45). Bersama dengan pangkat yang lebih tinggi Jeneral Fil Marsyal, Generaloberst secara umumnya dianggap setara dengan jeneral lima bintang dalam tentera Amerika dan British.
Pangkat tersebut asalnya dicipta untuk Maharaja William I—ketika itu Putera Prusia—kerana secara tradisinya anggota-anggota kerabat diraja tidak dinaikkan pangkat ke Fil Marsyal.
Semenjak pangkat Generalfeldmarschall juga dikhaskan untuk kenaikkan masa perang, pangkat tambahan "jeneral besar didalam kapasiti fil marsyal" —  Generaloberst im Range eines Generalfeldmarschalls — telah dicipta untuk kenaikkan pada masa aman. Jeneral ini berhak memakai empat pip pada papan bahu mereka, berbanding dengan kebiasaan tiga pip. Oleh itu, Generaloberst boleh menjadi bersamaan dengan pangkat general field marshal di masa aman.

Empayar Jerman

Insignia pangkat Empayar Jerman dari tahun 1871 sehingga 1918, lencana bahu Tentera Darat Imperial Jerman: sejenis tocang warna perak dan emas yang dipintal dan disemat atasnya tiga bintang "Kolonel Jeneral" (setaraf dengan OF-9).
Nilagiri

Demografik 2001

Menurut bancian India pada tahun 2001, Nilagiri memiliki bilangan penduduk seramai 14,745. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Nilagiri memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 57% lelaki dan 43% wanita mampu membaca. 13% dari populasi berusia di bawah 6 tahun. (2001)
La Zoma

La Zoma merupakan sebuah kawasan perbandaran yang terletak di wilayah Teruel, Aragon, Sepanyol
Dibiyapur

Demografik 2001

Menurut bancian India pada tahun 2001, Dibiyapur memiliki bilangan penduduk seramai 20,602. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Dibiyapur memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 56% lelaki dan 44% wanita mampu membaca. 14% dari populasi berusia di bawah 6 tahun. (2001)
Mekarwangi, Bojongloa Kidul

Poskod

Poskod yang digunakan di Mekarwangi adalah 40237. Terdapat 6 buah desa di dalam daerah kecamatan Bojongloa Kidul.
Perayau Marikh

Perayau Marikh adalah kenderaan motor automatik yang bergerak sendiri di atas permukaan planet Marikh selepas melakukan pendaratan.
Perayau mempunyai beberapa kelebihan berbanding pendarat pegun: perayau boleh memeriksa kawasan yang lebih luas; ia boleh digerakkan berjalan ke permukaan-permukaan menarik, ia boleh berpindah ke kedudukan yang cerah ketika musim sejuk, dan ia boleh memajukan pengetahuan tentang bagaimana untuk mengawal kenderaan robotik pada jarak yang sangat jauh.
Terdapat empat operasi perayau robotik Marikh yang berjaya dikendalikan. Agensi A.S. Jet Propulsion Laboratory berjaya mengendalikan misi kapal angkasa Mars Pathfinder dan Sojourner yang sekarang tidak aktif. Ia kini sedang mengendalikan misi Mars Exploration Rover melalui perayau Opportunity and Spirit yang tidak aktif, dan perayau Curiosity sebagai sebahagian daripada misi Mars Science Laboratory.
Living With Fran

Jalan Cerita

Fran Drescher berlakon sebagai Fran Reeves, seorang pereka dalaman dan ibu tunggal. Anak lelaki beliau, Josh (Ben Feldman) telah berhenti belajar dari sekolah perubatan dan tinggal di rumah bersama adik perempuannya, Allison (Misti Traya), ibunya serta teman lelaki muda ibunya, Riley Martin (Ryan McPartlin). Fran berdepan dengan kunjungan bekas suaminya yang pemalas, Ted (Charles Shaughnessy), sepupunya, Merrill (Debi Mazar). Fran juga terpaksa berdepan dengan ketidakizinan anak lelakinya dengan hubungan Fran bersama lelaki muda.

Musim 1: 2005

1. Pilot

2. Riley's Parents

3. The Ex Factor

4. The Reunion

5. Oh, Baby

6. Who's the Parent?

7. Carriage Ride

8. The Concert (unaired)

9. Josh Works for Riley (unaired)

10. Riley's Ex (unaired)

11. School Ties (unaired)

12. Girl Talk (unaired)

13. Plastered (unaired)

Musim 2: 2005-2006

1. A Year of Living with Fran

2. Going to the Bar Mitzvah with Fran

3. Sweet Sixteen Again with Fran

4. Learning with Fran

5. Ahead of the Plan with Fran

6. Going Crazy With Fran

7. Coupling With Fran

8. Healing With Fran

9. The Whole Clan with Fran

10. Masquerading With Fran

11. Going To Bed With Fran

12. Dreaming with Fran

13. Reuniting with Fran
Osteofit

Patofisiologi

Osteofit terbentuk akibat peningkatan pada kawasan permukaan sendi yang rosak. Ini merupakan bentuk biasa bagi permulaan arthritis. Osteofit biasanya menghadkan pergerakan sendi dan biasanya menyebabkan kesakitan.
Osteofit terbentuk secara semulajadi pada belakang tulang belakang (“Vertebral column”) ketika seseorang lanjut usia dan merupakan tanda kemerosotan tulang belakang spine. Dalam kes ini taji bukanlah punca kesakitan, tetapi merupakan tanda masaalah lebih mendalam. Bagaimanapun taji tulang pada tulang belakang mampu menekan pada saraf yang keluar dari tulang belakang ke bahagian lain badan. Tekanan ini boleh menyebabkan kesakitan pada kedua-dua bahagian atas atau bawah badan atau rasa berdenyut-denyut “tingling sensations”) pada kaki dan tangan kerana saraf yang memberikan rasa pada kawasan Dermatomik mereka.
Taji juga boleh muncul pada kaki, samaaada sepanjang ibu jari kaki atau tumit, termasuk juga pada tangan. Dalam kes melampau taji tulang telah tumbuh sepanjang keseluruhan struktur rangka seseorang: sepanjang lutut, pinggul, bahu, rusuk, tangan dan pergelangan kaki. Kes sedemikian hanya timbul bagi eksostosis berganda.
Osteofit pada jari dikenali sebagai nod Heberden (jika pada sendi interfalangeal distal) atau nod Bouchard (jika pada sendi interfalangeal proksimal).
Osteofit juga mungkin merupakan proses akhir sesetengah penyakit. osteomielitis, jangkitan tulang, mungkin meninggalkan tulang bersebelahan dengan pembentukan taji. Kaki Charcot arthropathi, kemerosotan neuropathik pada kaki dilihat terutamanya pada pesakit penyakit kencing manis, juga akan meninggalkan taji tulang yang kemudiannya mungkin menjadi simptomatik.

Punca

Pembentukan Osteofit telah secara klasik dikaitkan dengan sebarang perubahan jujukan dan hasilan pada pembentukan tulang yang disebabkan penuaan, kemerosotan, ketidakstabilan mekanikal, dan penyakit (seperti Diffuse Idiopathic Skeletal Hyperostosis). Seringkali bentuk Osteofit pada sendi osteoarthritic disebabkan kerosakan dan haus akibat keradangan. Pemendakan kalsium dan pembentukan tulang baru juga boleh berlaku sebagai tindak balas kepada kerosakan mekanikal pada sendi.

Rawatan

Biasanya, kes tanpa simptom tidak dirawat. Bagi yang lain, pilihan biasa adalah NSAID dan pembedahan.
Bayenghem-lès-Seninghem

Bayenghem-lès-Seninghem merupakan sebuah komun di jabatan Pas-de-Calais di utara Perancis.